Diari Oficial de la Generalitat Valenciana


Sumari del DOGV 815, del 02-05-1988 (1988/811020)

ORDRE de 20 d'abril de 1988, de la Conselleria d'Agricultura i Pesca, per la qual es regulen les ajudes per a la promoció de l'assegurança agrària combinada de gelada i pedra en el raïm de vinificació a zones productives amb un index d'incidència de sinistres alt.
------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/04/20/(1)/dof/vci/html**

### Dades del document

Número de DOGV
:   815

Data del DOGV
:   02-05-1988

Secció del DOGV
:   DISPOSICIONS GENERALS

Número del document
:   1988/811020


Data del document
:   20-04-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 20 d'abril de 1988, de la Conselleria d'Agricultura i Pesca, per la qual es regulen les ajudes per a la promoció de l'assegurança agrària combinada de gelada i pedra en el raïm de vinificació a zones productives amb un índex d'incidència de sinistres alt.  
Amb la finalitat de facilitar el foment i la implantació entre els agricultors, de l'assegurança agrària combinada de gelada i pedra en el raïm de vinificació, especialment en aquelles zones productives amb un index alt demostrat de sinistres, resulta convenient de prestar-hi suport econòmic per tal d'assolir un cost de primes acceptable per l'agricultor.  
En atenció d'aquests motius, a proposta de la Secretaria General i fent ús de les facultats que tinc atribuïdes,  
ORDENE:  
Article primer  
La Conselleria d?agricultura i Pesca, mitjançant convenis amb les entitats financeres i en les condicions establertes per aquesta Conselleria, concedirà ajudes als agricultors que subscriguen l?assegurança agrària combinada de gelada i pedra en el raïm de vinificació. Aquestes ajudes podran arribar fins al 7% del cost de l?assegurança, resultant de l'aplicació de la tarifa de primes aprovada per l?Ordre del Ministeri d'Economia i Hisenda per al pla anual corresponent.  
Article segon  
L'àmbit territorial d'aplicació d'aquestes ajudes serà el dels termes municipals d'Alpuente, Aras de Alpuente, Benagéber, Camporrobles, Caudete de las Fuentes, Chera, Fuenterrobles, la Yesa, Requena, Siete Aguas, Sinarcas, Titaguas, Tuéjar, Utiel, Venta del Moro i Villagordo del Cabriel i el d'aquells altres que la Secretaria General assenyale per la resolució corresponent.  
Article tercer  
La sol·licitud per a la percepció de l'ajuda, es realitzarà d'acord amb el model que s'adjuntarà com a annex a cada conveni subscrit amb les entitats financeres, i durà adjunta una fotocòpia del document acreditatiu de la formalització de l'assegurança, compulsada per l?entitat asseguradora corresponent.  
Article quart  
La Secretaria General és facultada per a dictar les resolucions que considere necessàries per al compliment i desplegament d'aquesta Ordre.  
DISPOSICIO FINAL  
Aquesta Ordre entrarà en vigor el dia de la publicació en el Diari Oficial de la Generalitat Valenciana.  
València, 20 d'abril de 1988.  
El Conseller d?agricultura i Pesca,  
LUIS FONT DE MORA MONTESINOS


Còpia Permalink ELI